Dceru boliv krku
Rocna dcera mala horucky velke tak sme sli na pohotovost zistilo sa ze ma podrazdene hrdlo tak dostala antibiatika a davam jej aj nurofem kedmá horucku mozem jej este nejak niecim pomoc? Nieco dokopit co by nevadilo aj ked bere antibiotika? Je jej stale zle poriadne nespi jedlo nechce vodu trochu
Dobrý deň, ďakujeme za Vašu otázku.
Pojmom horúčka označujeme stav, keď je telesná teplota dieťaťa vyššia ako 38 °C nameraných v podpazuší alebo 38,5 °C. nameraných v konečníku.  Počas horúčky sa v tele stimuluje imunitný systém. Keďže teplota počas dňa kolíše, je potrebné ju merať opakovane. Odporúča sa merať s tým istým teplomerom a na tom istom mieste. Pri horúčke je dôležité dieťa príliš nenaobliekať, je potrebné sledovať pitný režim dieťaťa a zlepšeniu stavu napomáha aj pravidelné vetranie miestnosti a pokoj na lôžku. Pokiaľ je horúčka vyššia než 38 °C nameraných v podpazuší alebo 38,5 °C nameraných v konečníku, tak je potrebné ju zrážať. V prípade potreby ( pokiaľ horúčka opätovne stúpa) je povolená kombinácia liečiv paracetamol a najskôr po 4 hodinách ibuprofen. Dávkovanie je potrenné dodržať podľa pokynov výrobcu uvedených na obale a v príbalovom letáku. Na zníženie vysokej horúčky sa okrem antipyretík používajú aj vlažné zábaly ( zábaly sa nemôžu robiť u detí, ktoré majú studené končatiny, alebo majú zimnicu).
Pri užívaní antibiotík je vhodné a nápomocné podávať probiotiká. Vhodným prípravkam pre ročné dieťa sú
BioGaia ProTectis kvapky
. Pri antibiotickej liečbe sa užívajú najprv antibiotiká a následne po 2 — 4 hodinách probiotiká.
Pri suchom, neproduktívnom kašli, pri bolesti v krku a podráždení sliznice v dutine ústnej a hrdla v dôsledku nachladnutia.pre deti od 1 roka je vhodný prípravok
Junior-angin sirup pre deti.
Pokiaľ nenastane počas liečby ku zlepšeniu, alebo sa zdravotný stav dieťaťa zhorší, tak je potrebná opätovná návšteva u pediatra.
Skorú úľavu od príznakov Vám prajem.
S pozdravom Martina Vetráková.